
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 205 

~ 8 Οκτωβρίου 1997 


ΝΟΜΟΣ ΥΠ'ΑΡΙΘ. 2526 

Σύσταση Ανώνυμης Εταιρείας με την επωνυμία «Δημόσια 
Επιχείρηση Κινητών Αξιών Ανώνυμη Εταιρεία » 
(«Δ.ΕΛΑ. Α.Ε.») και άλλες διατάξεις . 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 


Άρθρο 1 

Σύσταση Α.Ε.- Επωνυμία - Έδρα - Σκοπός 

1. Συνιστάται ανώνυμη εταιρεία με την επωνυμία 
"Δημόσια Επιχείρηση Κινητών Αξιών Ανώνυμη Εταιρεία" 
("Δ.Ε.Κ.Α. Α.Ε/), που στον παρόντα νόμο αναφέρεται 
ως "Εταιρεία". Η Εταιρεία λειτουργεί για την εξυπηρέ¬ 
τηση του δημόσιου συμφέροντος και υπόκειται στην 
εποπτεία και τον έλεγχο του Κράτους, που ασκούνται 
από τον Υπουργό Οικονομικών. 

2. Η Εταιρεία διέπεται από τις διατάξεις της νομο¬ 
θεσίας περί ανωνύμων εταιρειών, εκτός εάν ορίζεται 
διαφορετικά στον παρόντα νόμο. 

3. Σκοπός της Εταιρείας είναι: 

α. Η διαχείριση και αξιοποίηση των κινητών αξιών 
που, κατά τα οριζόμενα στο άρθρο 2 του παρόντος, 
περιέρχονται στην κυριότητα της Εταιρείας. Για την 
πραγματοποίηση του σκοπού της η Εταιρεία μπορεί να 
προβαίνει στη σύναψη οποιοσδήποτε φύσης και οποιοσ¬ 
δήποτε περιεχομένου συμβάσεων επί των παραπάνω 
κινητών αξιών, όπως πώληση, πώληση επί εξωνήσει, 
ανταλλαγή, ενεχυρίαση με σκοπό τη λήψη δανείων, 
προθεσμιακές πράξεις, καθώς και στη σύναψη των 
λοιπών συμβάσεων που αναφέρονται στο άρθρο 2 παρ. 
1 περ. α* του ν. 2396/1996 (ΦΕΚ 73 Α ), τηρώντας σε 
κάθε περίπτωση τις εκάστοτε ισχύουσες διατάξεις ως 
προς τον τρόπο και τη διαδικασία σύναψης των συμ¬ 
βάσεων αυτών. 

β. Η αγορά, διαχείριση και πώληση κινητών αξιών 
γενικά, συμπεριλαμβανομένων και τίτλων του Ελληνικού 
Δημοσίου. 


γ. Η παροχή οικονομικών και άλλων συμβουλών και 
υπηρεσιών προς το Υπουργείο Οικονομικών. 

4. Η Εταιρεία εδρεύει στο Δήμο Αθηναίων. Με απο¬ 
φάσεις του Διοικητικού Συμβουλίου της Εταιρείας, που 
εγκρίνονται από τον Υπουργό Οικονομικών, μπορούν 

να ιδρύονται υποκαταστήματά της στην Ελλάδα και στο 
εξωτερικό. Με τις αποφάσεις αυτές ορίζονται οι αρ¬ 
μοδιότητες και οι όροι λειτουργίας των υποκαταστη¬ 
μάτων. 

5. Η διάρκεια της Εταιρείας είναι έξι (6) έτη από τη 
δημοσίευση του παρόντος στην Εφημερίδα της Κυβερ- 
νήσεως. Με αποφάσεις του Υπουργού Οικονομικών, 
που δημοσιεύονται στην Εφημερίδα της Κυβερνήσεως, 
η διάρκεια αυτή μπορεί να παρατεινεται. 

Άρθρο 2 

Κεφάλαιο - Περιουσία - Έσοδα - Διάθεση εσόδων 

1. Το μετοχικό κεφάλαιο της Εταιρείας είναι πενήντα 
εκατομμύρια (50.000.000) δραχμές, διαιρείται σε πέντε 
χιλιάδες (5.000) ονομαστικές μετοχές, ονομαστικής α¬ 
ξίας δέκα χιλιάδων (10.000) δραχμών η καθεμία, ανα¬ 
λαμβάνεται δε και καλύπτεται ολόκληρο από το Ελληνικό 
Δημόσιο. Η καταβολή του μετοχικού κεφαλαίου γίνεται 
σε μετρητά μέσα σε δύο (2) μήνες από τη δημοσίευση 
του παρόντος νόμου. Οι μετοχές της Εταιρείας είναι 
αμεταβίβαστες. 

2. Με απόφαση του Υπουργού Οικονομικών, που 
εκδίδεται ύστερα από πρόταση του Διοικητικού Συμ¬ 
βουλίου της Εταιρείας και δημοσιεύεται στην Εφημερίδα 
της Κυβερνήσεως, μπορεί να αυξάνεται το μετοχικό 
κεφάλαιο της Εταιρείας, με την έκδοση ονομαστικών 
μετοχών τις οποίες αναλαμβάνει το Δημόσιο. 

3. Με τη δημοσίευση του παρόντος στην Εφημερίδα 
της Κυβερνήσεως μεταβιβάζονται χωρίς αντάλλαγμα και 
περιέρχονται στην Εταιρεία κατά πλήρη κυριότητα: 

α. Οι οκτώ εκατομμύρια εβδομήντα έξι χιλιάδες τρια¬ 
κόσιες εβδομήντα μία (8.076.371) μετατρέψιμες σε με¬ 
τοχές ομολογίες έκδοσης της Εθνικής Τράπεζας της 
Ελλάδος συνολικής ονομαστικής αξίας εκατόν δύο δι¬ 
σεκατομμυρίων εκατόν εβδομήντα τεσσάρων εκατομ- 

μυρίων εκατόν εξήντα εννέα χιλιάδων πεντακοσίων 
είκοσι μιας (102.174.169.521) δραχμών που έχουν πε- 
ριέλθει στο Ελληνικό Δημόσιο με βάση την από 8 
Αυγούστου 1996 σύμβαση μεταξύ του Ελληνικού Δη¬ 
μοσίου και της Εθνικής Τράπεζας της Ελλάδος που 
κυρώθηκε με το ν. 2441/1996 (ΦΕΚ 256 Α'). 

β Οι μετοχές του Οργανισμού Τηλεπικοινωνιών Ελ¬ 
λάδος (Ο.Τ.Ε.). που έχουν απομείνει στην κατοχή του 
Δημοσίου από το προς διάθεση σε επενδυτές ποσοστό 
είκοσι πέντε τοις εκατό (25%) του μετοχικού κεφαλαίου 
του Ο.Τ.Ε., αφού συνυπολογισθούν οι υφιστάμενες υ¬ 
ποχρεώσεις διάθεσης προς τρίτους, περιλαμβανόμενου 
και του προϊόντος όσων από τις μετοχές αυτές δια¬ 
τέθηκαν μετά την 1η Ιανουάριου 1997. 

Η παράδοση στην Εταιρεία των κινητών αξιών της 
παραγράφου αυτής γίνεται κατά την πρώτη συνεδρίαση 
του Διοικητικού της Συμβουλίου και συντάσσεται σχετικό 
πρωτόκολλο παραδόσεως - παραλαβής. 

4. Με απόφαση του Υπουργού Οικονομικών, που 
δημοσιεύεται στην Εφημερίδα της Κυβερνήσεως, μπο¬ 
ρούν να μεταβιβάζονται στην Εταιρεία, χωρίς αντάλ¬ 
λαγμα, οι μετοχές επιχειρήσεων του ευρύτερου δημόσιου 
τομέα, για τις οποίες αποφασίζεται κατά τις κείμενες 
διατάξεις η ιδιωτικοποίηση τους. Με όμοιες αποφάσεις, 
που δημοσιεύονται επίσης στην Εφημερίδα της Κυβερ¬ 
νήσεως. μπορούν να μεταβιβάζονται στην Εταιρεία, 
χωρίς αντάλλαγμα, και άλλες κινητές αξίες του Δημο¬ 
σίου. 

5. Η κατά τις παραγράφους 3 και 4 μεταβίβαση των 
κινητών αξιών του Δημοσίου στην Εταιρεία απαλλάσσεται 
από κάθε φόρο, τέλος, εισφορά ή δικαίωμα υπέρ του 
Δημοσίου ή οποιοσδήποτε τρίτου. 

6. Έσοδα της Εταιρείας είναι: 

α. Το τίμημα της πωλήσεως των κινητών αξιών που 
έχουν περιέλθει στην κυριότητά της. 

β. Οι τόκοι, τα μερίσματα και οι κάθε είδους αποδόσεις 
των παραπάνω κινητών αξιών και των χρηματικών δια¬ 
θεσίμων της. 

γ. Επιχορηγήσεις από το Κράτος, ανάλογα με το 
πρόγραμμα και πς ανάγκες της. 

δ. Κέρδη από την επιχειρηματική της δραστηριότητα. 

ε. Δωρεές, κληρονομιές και κληροδοσίες, 
στ. Έσοδα από κάθε άλλη νόμιμη αιτία. 

7. Τα έσοδα που πραγματοποιεί η Εταιρεία διατίθενται 
για: 

α. Την κάλυψη των λειτουργικών της εξόδων στα 
οποία περιλαμβάνονται και οι αποζημιώσεις των μελών 
του Διοικητικού της Συμβουλίου και των υπαλλήλων 
της. 

β. Την πληρωμή των κάθε είδους δαπανών που α¬ 
παιτούνται για την εκπλήρωση του σκοπού της. 

γ. Την επιχορήγηση επιχειρήσεων και οργανισμών 
του ευρύτερου δημόσιου τομέα, στο πλαίσιο των υφι¬ 
στάμενων διατάξεων. 

δ. Την αναδοχή και πληρωμή χρεών του Δημοσίου 
και νομικών προσώπων του ευρύτερου δημόσιου τομέα. 

ε. Την καταβολή μερίσματος προς το Ελληνικό Δη¬ 
μόσιο. 


Άρθρο 3 

Διοίκηση - Διαχείριση 

1. Διοικητικό Συμβούλιο 

α. Το Διοικητικό Συμβούλιο (Δ.Σ.) της Εταιρείας συ¬ 
γκροτείται με απόφαση του Υπουργού Οικονομικών και 
αποτελείται από τον εκάστοτε Γενικό Γραμματέα Δη¬ 
μοσιονομικής Πολιτικής του Υπουργείου Οικονομικών, 
ως Πρόεδρο, έναν αντιπρόεδρο και πέντε (5) μέλη. 
Χρέη γραμματέα του Δ.Σ. ασκεί υπάλληλος του Υπουρ¬ 
γείου Οικονομικών που ορίζεται με όμοια απόφαση. Με 
όμοιες επίσης αποφάσεις καθορίζεται η αποζημίωση του 
Προέδρου, του Αντιπροέδρου, των μελών και του γραμ¬ 
ματέα του Δ.Σ.. 

β. Στο Δ.Σ. της Εταιρείας διορίζονται ο Προϊστάμενος 
της Διεύθυνσης Κινήσεως Κεφαλαίων, Εγγυήσεων Δα¬ 
νείων και Αξιών, ο Προϊστάμενος της Διεύθυνσης Προϋ¬ 
πολογισμού και ο Προϊστάμενος της Διεύθυνσης Δη¬ 
μοσίου Χρέους του Γ ενικού Λογιστηρίου του Κράτους. 
Στο Δ.Σ. της Εταιρείας διορίζονται επίσης δημόσιοι 
υπάλληλοι, μόνιμοι ή μετακλητοί, εν ενεργεία ή συντα¬ 
ξιούχοι. μέλη του διδακτικού προσωπικού Ανωτάτων 
Εκπαιδευτικών Ιδρυμάτων, καθώς και επιστήμονες με 
εξειδίκευση και εμπειρία στις χρηματοοικονομικές συ¬ 
ναλλαγές. Το Δ.Σ. διορίζεται για τριετή θητεία, η οποία 
μπορεί να ανανεώνεται. Σε περίπτωση κενώσεως θέ- 
σεως μέλους του Δ.Σ. πριν από τη λήξη της θητείας 
του, διορίζεται νέο μέλος για το χρόνο θητείας που 
απομένει. 

γ. Το Δ.Σ. συνεδριάζει τακτικά μια φορά το μήνα και 
εκτάκτως όποτε αυτό είναι αναγκαίο, ύστερα από πρό¬ 
σκληση του Προέδρου. Τον Πρόεδρο απάντα ή κωλυό¬ 
μενο αναπληρώνει ο Αντιπρόεδρος. Το Δ.Σ. βρίσκεται 
σε απαρτία εφόσον παρίστανται πέντε (5) τουλάχιστον 
μέλη του, μεταξύ των οποίων ο Πρόεδρος ή ο Αντι¬ 
πρόεδρος και αποφασίζει με απλή πλειοψηφία των 
παρόντων. Τα πρακτικά υπογράφονται από τα παρόντα 
μέλη και το Γραμματέα. 

δ. Το Δ.Σ. διοικεί την Εταιρεία και διαχειρίζεται τους 
πόρους και την περιουσία της, αποφασίζει για τη σύναψη 
συμβάσεων για την εκπλήρωση των σκοπών της, επι¬ 
μελείται της εισπράξεως των εσόδων της, αποφασίζει 
για τη διάθεση των αναγκαίων για την πραγματοποίηση 
των σκοπών της Εταιρείας χρηματικών ποσών, συντάσ¬ 
σει τον ετήσιο προϋπολογισμό, απολογισμό και ισολο¬ 
γισμό της και την έκθεση πεπραγμένων και γενικά 
προβαίνει σε όλες τις αναγκαίες ενέργειες για την 
εκπλήρωση των σκοπών της Εταιρείας. Με απόφαση 
του Δ.Σ. δύναται να ανατεθούν στον Πρόεδρο ή σε 
άλλα μέλη του Δ.Σ. ορισμένες αρμοδιότητες αυτού. 

ε. Ο Πρόεδρος του Δ.Σ. υπογράφει τις συμβάσεις και 
εκπροσωπεί δικαστικά και εξώδικα την Εταιρεία. Παρί- 
σταται επίσης ως εκπρόσωπος της Εταιρείας στις γενικές 
συνελεύσεις των δημοσίων επιχειρήσεων, μετοχές των 
οποίων κατέχει η Εταιρεία, στις οποίες συμπαρίσταται 
και ο Υπουργός Οικονομικών ή εξουσιοδοτημένο από 
αυτόν όργανο. Η εκπροσώπηση της Εταιρείας μπορεί 
να γίνεται και από εξουσιοδοτημένο για συγκεκριμένη 

περίπτωση πρόσωπο, μέλος ή όχι του Δ.Σ.. 

στ. Οι αποφάσεις του Δ.Σ. της Εταιρείας, που αφορούν 
την επιχορήγηση επιχειρήσεων και οργανισμών του 
ευρύτερου δημόσιου τομέα, την αναδοχή και πληρωμή 
χρεών του Δημοσίου και νομικών προσώπων του ευ¬ 
ρύτερου δημόσιου τομέα, την αγοραπωλησία ή συναλ¬ 
λαγές μετοχών και τίτλων, καθώς και την κατάρτιση 
οποιοσδήποτε συμβάσεως, υπόκεινται στην έγκριση του 
Υπουργού Οικονομικών, 

2. Γενική Συνέλευση 

Οι αρμοδιότητες της Γ.Σ. της Εταιρείας, που προ- 
βλέπονται από τη νομοθεσία περί ανωνύμων εταιρειών, 
ανήκουν στο Ελληνικό Δημόσιο και ασκούνται από τον 
Υπουργο Οικονομικών. 

3. Διαχείριση 

α. Η διαχειριστική χρήση της Εταιρείας συμπίπτει με 
το ημερολογιακό έτος. Ένα (1) μήνα πριν από την 
έναρξη κάθε χρήσης συντάσσεται ο προϋπολογισμός 
της επόμενης χρήσης και μέσα στους τρεις (3) πρώτους 
μήνες κάθε ημερολογιακού έτους συντάσσεται ο απο¬ 
λογισμός της προηγούμενης χρήσης. Ο προϋπολογι¬ 
σμός και ο απολογισμός υποβάλλονται για έγκριση στον 
Υπουργό Οικονομικών. 

β. Με απόφαση του Διοικητικού Συμβουλίου που ε- 
γκρίνεται από τον Υπουργό Οικονομικών είναι δυνατή 
η ανακατανομή των κονδυλίων του προϋπολογισμού. 
Για την αύξηση του προϋπολογισμού απαιτείται εκ νέου 
έγκριση του συνολικού προϋπολογισμού. 

Άρθρο 4 
Τελικές διατάξεις 

1. Η Εταιρεία έχει όλα τα διοικητικά, οικονομικά και 
δικαστικά, ουσιαστικού και δικονομικού δικαίου, προνόμια 
του Δημοσίου. 

2. Για συμβατικές υποχρεώσεις που αναλαμβάνει η 
Εταιρεία για την πραγματοποίηση των σκοπών της 
δύναται να παρέχεται η εγγύηση του Δημοσίου με 
απόφαση του Υπουργού Οικονομικών. 

3. Σης περιπτώσεις που η Εταιρεία συναλλάσσεται 
με αλλοδαπά πιστωτικά ιδρύματα, αλλοδαπούς χρημα¬ 
τοοικονομικούς οργανισμούς και γενικά εταιρείες της 
αλλοδαπής, μπορεί, ύστερα από απόφαση του Διοικη¬ 
τικού της Συμβουλίου, να συνεπικουρείται από την 
Υπηρεσία Διεθνών Σχέσεων της Τράπεζας της Ελλάδος 
ή από ανάλογη υπηρεσία οποιοσδήποτε άλλου πιστω¬ 
τικού ιδρύματος ή χρηματοπιστωτικού οίκου. 

4. Οι ανάγκες της Εταιρείας σε προσωπικό μπορούν 
να καλύπτονται από υπαλλήλους του Υπουργείου Οι¬ 
κονομικών ή άλλων φορέων του ευρύτερου δημόσιου 
τομέα. 

5. Η νομική υποστήριξη της Εταιρείας παρέχεται απο 
το Γραφείο Νομικού Συμβούλου του Υπουργείου Οικο¬ 
νομικών. Η Εταιρεία παρίσταται δικαστικώς με μέλη του 
κύριου προσωπικού του Νομικού Συμβουλίου του Κρά- 
τους. 

6. Οι κείμενες διατάξεις για την εποπτεία και τον 
έλεγχο των δημοσίων επιχειρήσεων, οι μετοχές των 
οποίων περιέρχονται στην Εταιρεία, εξακολουθούν να 
ισχύουν. 

7. Με απόφαση του Υπουργού Οικονομικών, που 
δημοσιεύεται στην Εφημερίδα της Κυβερνήσεως. μπορεί 


να ρυθμίζονται θέματα σχετικά με τη λειτουργία της 
εταιρείας. 

Άρθρο 5 

1. Οι λογαριασμοί “Δικαιώματα Εκτέλεσης Τελωνεια¬ 
κών Εργασιών (ΔΕΤΕ) - , που έχουν συσταθεί στην Τρά¬ 
πεζα της Ελλάδος και η διαχείρισή τους εχει ανατεθεί 
σε Περιφερειακές Τελωνειακές Αρχές, ενοποιούνται σε 
έναν ενιαίο λογαριασμό με τον τίτλο “Δικαιώματα Ε¬ 
κτέλεσης Τελωνειακών Εργασιών (ΔΕΤΕ)" 

2. Η διαχείριση του λογαριασμού αυτού ανατίθεται σε 
επιτροπή αποτελουμενη από: 

α. Τον Προϊστάμενο της Δ/νσης (Δ 3) Προσωπικού 
Τελωνείων και δύο (2) Προϊσταμένους Τελωνειακών 
Διευθύνσεων της Κεντρικής Υπηρεσίας του Υπουργείου 
Οικονομικών και 

β. Δύο εκπροσώπους της Ομοσπονδίας Τελωνειακών 
Υπαλλήλων Ελλάδος (Ο.Τ.Υ.Ε). 

3. Για την αντιμετώπιση και εκτελεση των εργασιών 
της ως άνω Επιτροπής συγκροτείται Γραμματεία απο- 
'τελούμενη από τον Προϊστάμενο του Β’ Τμήματος της 
Δ/νσης 3ης Προσωπικού Τελωνείων και έναν υπάλληλο 
του Τμήματος αυτού. 

4. Με απόφαση του Υπουργού Οικονομικών συγκρο¬ 
τείται η παραπάνω επιτροπή και καθορίζεται ο τρόπος 
λειτουργίας της και κάθε λεπτομέρεια σχετικά με τη 
διαχείριση και διάθεση του ποσού του ως άνω λογα¬ 
ριασμού. 

Άρθρο 6 

Θέματα φορολογικών ελέγχων 

1. Στην παράγραφο 1 του άρθρου 57 του ν 2065/1992 
(ΦΕΚ 113 Α), όπως αυτή ισχύει, προστίθενται δυο νέα 
εδάφια, που έχουν ως εξής: 

"Σε περίπτωση κατάργησης, ενοποίησης, διάσπασης 
ή μεταβολής της χωρικής αρμοδιότητας Δημοσίων Οι¬ 
κονομικών Υπηρεσιών (Δ.Ο.Υ.) η άλλων φορολογικών 
αρχών, οι έλεγχοι οποιωνδηποτε φορολογικών αντικει¬ 
μένων που δεν έχουν ολοκληρωθεί μπορεί να συνεχί¬ 
ζονται από τους ίδιους υπαλλήλους στους οποίους 
είχαν ανατεθεί, ανεξάρτητα αν οι υπάλληλοι αυτοί υ¬ 
πηρετούν πλέον σε υπηρεσία που δεν εχει σχετική 
αρμοδιότητα. Κατά το χρόνο ολοκλήρωσης των ελέγ¬ 
χων. οι υπάλληλοι .θεωρείται οτι υπηρετουν στις φο¬ 
ρολογικές αρχές που είναι αρμόδιες για τη διενέργεια 
των ελέγχων αυτών " 

2. Οι παράγραφοι 1 και 2 του άρθρου 39 του ν. 
1914/1990 (ΦΕΚ 178 Α’) αντικαθίστανται ως εξής: 

Ί, Με αποφάσεις του Υπουργού Οικονομικών δύναται 
να συγκροτούνται ειδικά συνεργεία ελέγχου από εφο¬ 
ριακούς υπαλλήλους για τη διενέργεια ελέγχων και 
επανελέγχων, με αρμοδιότητα σε όλη τη χώρα. 

2. Προϊστάμενοι των συνεργείων αυτών τοποθετού¬ 
νται Οικονομικοί Επιθεωρητές ή εφοριακοί υπάλληλοι 
που τους ανατίθενται καθήκοντα Οικονομικών Επιθεω¬ 
ρητών ή που έχουν διατελέοει Επιθεωρητές ή Προϊ¬ 
στάμενοι υπηρεσίας Υπουργείου Οικονομικών επιπέδου 
Διεύθυνσης για μία τουλάχιστον τριετία, καθώς και 
Προϊστάμενοι Διευθύνσεων ή Τμημάτων της Κεντρικής 
Υπηρεσίας του Υπουργείου Οικονομικών, οι οποίοι κατα 

τη διενέργεια του ελέγχου εξομοιούνται με τους προϊ¬ 
σταμένους των Δ.Ο.Υ. και των Περιφερειακών Δ/νσεων 
του Σ.Δ.Ο.Ε. και έχουν τα αυτά δικαιώματα και υπο¬ 
χρεώσεις με αυτούς.* 

3. Η παράγραφος 2 του άρθρου 24 του ν. 2093/1992 
(ΦΕΚ 181 Α) καταργείται. 

Άρθρο 7 

Στο άρθρο 17 του ν. 2515/1997 (ΦΕΚ 154 Α ) αντι¬ 
καθίσταται ο αριθμός του δημόσιου κτήματος από Β.Κ. 
1958 σε Β.Κ. 1971. 

Άρθρο 8 

1. Χρήματα που έχουν κατατεθεί στην Εθνική Τράπεζα 
Ελλάδος, στην Αγροτική Τράπεζα Ελλάδος και το Τα¬ 
χυδρομικό Ταμιευτήριο, υπέρ απόρων κορασίδων και 
νεανίδων σύμφωνα με τις διατάξεις των άρθρων 1 και 
3 του ν.δ. 3773/1957 (ΦΕΚ 203 Α). του β.δ. 1/6 
Αυγούστου 1956 (ΦΕΚ 173 Α). των παραγρ. 1 και 3 
του άρθρου 7 και του άρθρου 8 του β.δ. της 14/25 
Απριλίου 1959 (ΦΕΚ 75 Α') και δεν έχουν μέχρι σήμερα 
για οποιονδηποτε λόγο αποδοθεί στους δικαιούχους, 
αποδίδονται σε δραχμές με τους τόκους και ανατοκι- 
σμους όπως εκάστοτε ίσχυσαν στα ανωτέρω πιστωτικά 
ιδρύματα μέχρι την ημερομηνία απόδοσης τους, χωρίς 
να λαμβάνεται υπόψη η ρήτρα δολαρίου. 

2. Οι διατάξεις της παρ. 3 του άρθρου 7 και του 
άρθρου 8 του β.δ. της 14/25 Απριλίου 1959. καθώς και 
κάθε άλλη διάταξη που αναψέρονται στην απόδοση των 
καταθέσεων της παραγράφου 1 του παρόντος άρθρου 
σε δραχμές με την επίσημη αξία του δολαρίου κατά το 
χρόνο της απόδοσης και με επιτόκιο και χρονο ανα- 
τοκισμου διαφορετικό απο ό,τι ίσχυε στα πιστωτικά 
ιδρύματα της παραγράφου 1 παύουν να ισχυουν 

3. Απαιτήσεις που προέρχονται απο την εφαρμογή 
κατά τις παραπανω διατάξεις της ρήτρας δολαρίου, 
καθώς και ειδικού ποσοστού επιτοκίου και χρονου α- 
νατοκισμου παραγράφονται. 

Άρθρο 9 

1. Συνιστάται στο Υπουργείο Οικονομικών Γενική 
Διεύθυνση Θησαυροφυλακίου και Προϋπολογισμού, κα- 
ταργουμενου του ενιαίου διοικητικού τομέα Θησαυρο¬ 
φυλακίου και Προϋπολογισμού, που είχε συσταθεί με 
την υπ' αριθμ. 2083471/10332/0004/22.12.95 κοινή α¬ 
πόφαση των Υπουργών Εσωτερικών. Δημοσίας Διοίκη¬ 
σης και Αποκέντρωσης και Οικονομικών (ΦΕΚ 1067/ 
Β/29.12.95) 

2. Η Γενική Διεύθυνση Θησαυροφυλακίου και Προϋ¬ 
πολογισμού συγκροτείται από τις κατωτέρω Διευθύνσεις 
του Γενικού Λογιστηρίου του Κράτους: 

α. Δ20- Προϋπολογισμού 

β. Δ23-Δημοσίου Χρέους 

γ. Δ24-Λογαριασμών του Δημοσίου 

δ. Δ25-Κίνησης Κεφαλαίων. Εγγυήσεων. Δάνειων και 
Αξιων 

ε. Δ49-Χρηματοδοτικού Προγραμματισμού και Διαχεί¬ 
ρισης Κρατικών Διαθεσίμων. 

Της ανωτέρω Γ ενικής Διεύθυνσης προΐσταται μόνιμος 


υπάλληλος του Υπουργείου Οικονομικών, με βαθμό Α', 
του Κλάδου ΠΕ-Δημοσιονομικών. 

Όπου στην κείμενη νομοθεσία αναφέρονται ο Διοι¬ 
κητικός Τομέας Θησαυροφυλακίου και Προϋπολογισμού 
και ο Ειδικός Γραμματέας Θησαυροφυλακίου και Προϋ¬ 
πολογισμού. νοούνται στο εξής η Γενική Δ/νση Θη¬ 
σαυροφυλακίου και Προϋπολογισμού και ο Προϊστάμενος 
αυτής, αντίστοιχα. 

3. Η Διεύθυνση Δ41 -Δημοσιονομικών Σχέσεων με 
Ευρωπαϊκή Ένωση και Διεθνείς Οργανισμούς, του Γ ε¬ 
νικού Λογιστηρίου του Κράτους υπάγεται στη Γ ενική 
Διεύθυνση Διοίκησης και Δημοσιονομικών Ελέγχων. 

Άρθρο 10 

1. Η παρ. 1 του άρθρου 8 του ν. 1463/1984 Αναστολή 
καταβολής τοκοχρεωλυτικών δόσεων δανείων που έχουν 
συνάψει οι Ο.Τ.Α. με το Ταμείο Παρ/κων και Δανείων 
κ.λπ.' (ΦΕΚ 109 Α') αντικαθίσταται ως ακολούθως: 

*1. Το συνάλλαγμα που αποτελεί αντικείμενο αυτού¬ 
σιας παρακαταθήκης κατατίθεται μετά τη σύστασή της 
στην Τραπεζα της Ελλάδος σε έντοκο λογαριασμό 
συναλλάγματος υπέρ του Ταμείου Παρακαταθηκών και 
Δανείων. 

Το Ταμείο Παρακαταθηκών και Δανείων κατά την 
απόδοση της κατάθεσης από την Τραπεζα της Ελλάδος 
δικαιούται να επιλεξει το συνάλλαγμα που κατέθεσε ή 
το ισόποσο του σε δραχμές με την τρέχουσα τιμή στο 
χρόνο της απόδοσης." 

2. Στο τέλος της παρ. 1 του άρθρου 63 του ν. 
2214/1994 Αντικειμενικό σύστημα φορολογίας εισοδή¬ 
ματος και άλλες διατάξεις" (ΦΕΚ 75 Α') προστίθεται το 
ακολουθο εδάφιο: 

"Το Ταμείο Παρακαταθηκών και Δανείων έχει επί 
αναγκαστικού πλειστηριασμού τα προνόμια κατάταξης 
του Δημοσίου των άρθρων 975 αριθ. 5. 977. 1007 του 
Κ.Πολ. Δικ. και του άρθρου 61 του Κ.Ε.Δ.Ε. (ν.δ. 356/ 

1974)7 

3. Η παρ. 4 του άρθρου 63 του ν. 2214/1994. όπως 
ισχύει μετά την προσθήκη παρ. 7 με το άρθρο 12 παρ. 
3 του ν. 2303/1995 "Πληρωμη αποδοχών δημοσίων 
υπαλλήλων κ.λπ’ (ΦΕΚ 80 Α') αντικαθίσταται ως εξής: 

*4. Στις περιπτώσεις που η είσπραξη των απαιτήσεων 
του Ταμείου ενεργείται από τη Δ/νση Είσπραξης Εσόδων 
του Τ.Π. και Δανείων, ο υπερθεματισμός κατά το άρθρο 
56 του Κ.Ε.Δ.Ε. γίνεται από τον Προϊστάμενο της 
Δ/νσης Είσπραξης Εσόδων του Τ.Π. και Δανείων ή τον 
υπ' αυτού εξουσιοδοτούμενο υπάλληλο της Υπηρεσίας 
του κατόπιν εγκριτικής απόφασης του Διοικητικού Συμ¬ 
βουλίου του Ταμείου. Στις λοιπές περιπτώσεις γίνεται 
από τον αρμόδιο Προϊστάμενο της Δ.Ο.Υ. ή τον υπ' 
αυτού εξουσιοδοτούμενο υπάλληλο της Υπηρεσίας του 
κατόπιν εγκριτικής απόφασης του Διοικητικού Συμβου¬ 
λίου του Ταμείου." 

Άρθρο 11 

1. Τα ιδιωτικά σχολεία γενικής, τεχνικής και επαγ¬ 
γελματικής εκπαίδευσης, τα κάθε είδους φροντιστήρια 
και οι ιδιωτικοί βρεφονηπιακοί παιδικοί σταθμοί, τα ι¬ 
διωτικά Ινστιτούτα Επαγγελματικής Κατάρτισης και τα 
Εργαστήρια Ελευθέρων Σπουδών μπορούν να αυξήσουν 

τα δίδακτρά τους για το σχολικό έτος 1997-98 μέχρι 
ποσοστό 4% στα νομίμως εισπραχθέντα δίδακτρα του 
προηγούμενου σχολικού έτους 1996 -97. 

2. Στην έννοια του παραπάνω όρου "δίδακτρα* πε¬ 
ριλαμβάνονται και τα πάσης φύσεως ποσά, που ει- 
σπράττονται για παροχή πρόσθετων υπηρεσιών που 
συνδέονται με την εκπαιδευτική υπηρεσία, όπως τρο¬ 
φεία, έξοδα μεταφοράς, δαπάνες για εκμάθηση ξένων 
γλωσσών, μουσικής, χορού ή για φροντιστηριακά μα¬ 
θήματα κ.λπ.. 

3. Πληρωμές που τυχόν έχουν γίνει για το σχολικό 
έτος 1997-98 με την προοπτική αύξησης, θεωρούνται 
ότι έχουν δοθεί έναντι των ετήσιων διδάκτρων που 
προκύπτουν από τις ρυθμίσεις των προηγούμενων πα¬ 
ραγράφων του παρόντος άρθρου. Τα επιπλέον εισπρα- 
χθέντα ποσά επιστρέφονται. 

4. Οι παραβάτες των διατάξεων του παρόντος άρθρου 
τιμωρούνται με πρόστιμο από πενήντα χιλιάδες (50.000) 
δραχμές έως πεντακόσιες χιλιάδες (500.000) δραχμές 
ανά μαθητή για τον οποίο εισπράττονται τα δίδακτρα 
αυτά. Το πρόστιμο αυτό επιβάλλεται με απόφαση του 
Υπουργού Ανάπτυξης και εισπράττεται σύμφωνα με τις 
διατάξεις περί είσπραξης δημοσίων εσόδων Η διαδικασία 
και οι ειδικότεροι όροι είσπραξης του προστίμου ορί¬ 
ζονται με κοινή απόφαση των Υπουργών Εθνικής Οι¬ 
κονομίας, Οικονομικών και Ανάπτυξης. 


Άρθρο 12 

Λογιστικό Σύστημα Ο.Τ.Α., Εκπαιδευτικών Ιδρυμάτων 
Τριτοβάθμιας Εκπαίδευσης και Κέντρων Έρευνας 
(Ν.Π.Δ.Δ.) 

Με προεδρικό διάταγμα, που εκδίδεται μετά απο 
πρόταση των Υπουργών Εθνικής Οικονομίας, Οικονο¬ 
μικών και Εσωτερικών, Δημόσιας Διοίκησης και Αποκέ¬ 
ντρωσης, προκειμένου περί Ο.Τ.Α. η Εθνικής Παιδείας 
και Θρησκευμάτων, προκειμένου περί Εκπαιδευτικών 
Ιδρυμάτων Τριτοβάθμιας Εκπαίδευσης (Α,Ε.Ι. και Τ Ε.1 ) 
ή Ανάπτυξης, προκειμένου περί Κέντρων Ερευνας 
(Ν.Π.Δ.Δ.) θεσπίζεται στους Ο Τ Α α βαθμού, στα Εκ¬ 
παιδευτικά Ιδρύματα Τριτοβάθμιας Εκπαίδευσης (Α Ε Ι 
και Τ.Ε.Ι.) και στα Κέντρα Ερευνας (Ν Π Δ Δ ) το δι¬ 
πλογραφικό σύστημα γενικής και αναλυτικής λογιστικής 
- κοστολόγησης. 


Άρθρο 13 
Έναρξη ισχύος 

Η ισχύς του παρόντος νομού αρχίζει από τη δήμο 
σίευση του στην Εφημερίδα της Κυβερνήσεως. 


Παρεγγέλουμε τη δημοσίευση του παρόντος στην Εφημερίδα της Κυβερνήσεως καιτην εκτέλεσή του ως νόμου του 
Κράτους. 

Αθήνα, 2 Οκτωβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟ! 


ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


ΑΛ. ΠΑΠΑΔΟΠΟΥΛΟΣ 


Γ. ΠΑΠΑΝΤΩΝΙΟΥ 


ΑΝΑΠΤΥΞΗΣ 

Β. ΠΑΠΑΝΔΡΕΟΥ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Γ. ΑΡΣΕΝΗΣ 


ΥΓΕΙΑΣ ΚΑΙ ΠΡΟΝΟΙΑΣ 

Κ. ΓΕΙΤΟΝΑΣ 


ΔΙΚΑΙΟΣΥΝΗΣ 

Ε. ΠΑΝΝΟΠΟΥΛΟΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 7 Οκτωβρίου 1997 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 


Ε. ΠΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΡ * ΡΑΧ 52 34 312 


1-—-----■ 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. -Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Κ.Α.Ε. Προϋπολογισμού 
2531 


Κ.Α.Ε. εσόδου υπέρ 
ΤΑΠΕΤ 3512 


■ 

I 


Α' (Νόμοι, Π.Δ., Συμβάσεις κ.λπ.) 

50.000 δρχ. 

2.500 δρχ. 

Β' (Υπουργικές αποφάσεις κ.λπ.) 

50.000 » 

2.500 » 

Γ' (Διορισμοί, απολύσεις κ.λπ. Δημ. Υπαλλήλων) 

10.000 » 

500 » 

Δ' (Απαλλοτριώσεις, πολεοδομία κ.λπ.) 

50.000 » 

2.500 » 

Αναπτυξιακών Πράξεων (Τ.Α.Π.Σ.) 

25.000 » 

1.250 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 » 

500 » 

Παράρτημα ( Πίνακες επιτυχόντων διαγωνισμών) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Ανωνύμων Εταιρειών & Ε.Π.Ε. 

250.000 » 

12.500 » 

Προκηρύξεων Α.Σ.Ε.Π. 

10.000 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 » 


Γ Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Γ Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Γ Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Γ Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Γ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Γ Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Γ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Γ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























